L 214/84
MT
Il-Ġurnal Uffiċjali tal-Unjoni Ewropea
31.8.2023
(ii) l-effetti tat-tifi tal-konnessjonijiet tar-radju, bħall-WiFi, il-Bluetooth, fuq il-konsum tal-enerġija; (iii) informazzjoni dwar jekk l-apparat jappoġġax karatteristiċi oħra li jtawlu l-ħajja tal-batterija, bħalliċċarġjar intelliġenti, u dwar kif dawn il-karatteristiċi jiġu attivati jew f’liema kundizzjonijiet jaħdmu l-aħjar.
(3) Il-manifatturi, l-importaturi jew ir-rappreżentanti awtorizzati għandhom jiżguraw li: (a) L-informazzjoni li l-kriptaġġ tad-data hu attivat b’mod awtomatiku tintwera lill-utent waqt il-konfigurazzjoni ta’ apparat ġdid, inkluż spjegazzjoni li dan jiffaċilita t-tħassir tad-data b’risettjar għall-konfigurazzjoni talfabbrika.
(b) Jekk jintgħażel iċċarġjar bla fili, l-utent jiġi mgħarraf li l-iċċarġjar bla fili aktarx iżid l-użu tal-enerġija fl-iċċarġjar tal-batterija.
(4) Meta l-pakkett ma jkunx jinkludi ċarġer, l-istruzzjonijiet tal-utenti msemmija fil-punt 2 għandhom jinkludu l-informazzjoni li ġejja: “Biex nibżgħu għall-ambjent, dan il-pakkett ma jinkludix ċarġer.
Dan l-apparat jista’ jitħaddem b’ħafna mill-adapters tal-enerġija USB u b’kejbil tal-USB-C.”